Ulugʻbek Mustafoyev. Ulugʻbek Mavlonovich Mustafoyev (1968-yil 14-avgust, Jizzax viloyati) — oʻzbek davlat arbobi, moliyachi. 2024-yil 19-dekabrdan Jizzax viloyati hokimi. Biografiyasi. 1991-yilda Toshkent xalq xoʻjaligi institutini moliya va kredit mutaxassisligi boʻyicha tamomlagan. 1992-yildan 2003-yilgacha „Sanoatqurilishbank“ Jizzax viloyat filialida mutaxassis, keyinchalik katta mutaxassis sifatida ishladi. 2003-yildan 2010-yilgacha Oʻzbekiston Respublikasi Markaziy banki valyuta operatsiyalari boshqarmasi katta iqtisodchisi, pul muomalasi boʻlimi boshligʻi lavozimlarida ishlagan. 2010-yildan 2016-yilgacha Markaziy bank raisining birinchi oʻrinbosari bo'lgan. 2016–2017-yillarda Jizzax viloyati hokimining birinchi oʻrinbosari boʻlgan. 2017-yil iyunida „Oʻzbekenergo“ boshqaruvi raisi lavozimiga tayinlangan. 2019-yil martida mazkur tashkilot isloh qilinib, oʻrnida „Issiqlik elektr stansiyalari“, „Oʻzbekiston milliy elektr tarmoqlari“ hamda „Hududiy elektr tarmoqlari“ tashkil etilgan. 2024-yil 19-dekabr kuni Jizzax viloyati hokimi etib tayinlandi.